ওয়েব ডেস্ক : আয়কর নিরাপত্তায় বাহিনী বিভ্রাট। কেন্দ্র ও রাজ্যের সংঘাত চরমে। কলকাতা পুলিসের দাবি, কলকাতায় অন্তত আয়কর দফতরের সঙ্গে সম্পূর্ণ সহযোগিতা করা হয়েছে। লালবাজারের কর্তারা দাবি করেছেন, দুদিন আগেই আয়কর দফতর থেকে বাহিনীর অনুরোধ জানিয়ে চিঠি পান তাঁরা। সেই অনুরোধকে যথাযোগ্য মর্যাদা দিয়ে বাহিনী দেওয়া হয়েছে। কিন্তু, এই দাবি সটান খারিজ করে দিচ্ছেন আয়কর কর্তারা। তাঁদের যুক্তি কলকাতাতেও তো আয়কর অভিযান হয়েছে কেন্দ্রীয় বাহিনীর নিরাপত্তাতেই। কলকাতা পুলিস নিরাপত্তা দিয়ে থাকলে, পুলিস কর্মীরা ছিলেন কোথায়?